双调・拨不断第一楼小集
作者：张可久
朝代：元

paragraphs: 立金梯，却瑶杯，两行红袖君休醉。
万里黄沙客未归，一天白月秋无际，有书难寄。
琵琶姬王氏坐离筵，促哀弦，红妆新画昭君面。
玉手轻弹秋水篇，青衫老泪湓江怨，几时重见。
客怀抖征衫，望江南，晓奁开月衰容鉴。
恨墨拈元远信缄，冻河胶雪扁舟缆，利名全淡。
会稽道中墓田鸦，故宫花，愁烟恨水丹青画。
峻宇雕墙宰相家，夕阳芳草渔樵话，百年之下。